Den 21. oktober ble «Nordnorge» lagt i vinteropplag på Åndalsnes i Møre og Romsdal. 19. desember 2008 tegnet Aker Solutions ASA en kontrakt med Hurtigruten ASA om å leie «Nordnorge» som hotellskip i Adriaterhavet. Leieavtalen varte frem til 13. august 2009, hvorpå skipet hadde et verkstedsopphold i Tyskland før hun ble lagt i opplag. MS «Nordnorge» lå i opplag frem til april 2010, da hun gikk inn i hurtigrutetrafikk for «Finnmarken», som gikk til Australia som hotellskip.